Document ID: 32012D0437

DEN UDENRIGS- OG SIKKERHEDSPOLITISKE KOMITÉS AFGØRELSE EU BAM RAFAH/2/2012
af 24. juli 2012
om forlængelse af mandatet for chefen for EU-grænsebistandsmissionen ved grænseovergangen i Rafah (EU BAM Rafah) ad interim
(2012/437/FUSP)
DEN UDENRIGS- OG SIKKERHEDSPOLITISKE KOMITÉ HAR -
under henvisning til traktaten om Den Europæiske Union, særlig artikel 38, stk. 3,
under henvisning til Rådets fælles aktion 2005/889/FUSP af 25. november 2005 om oprettelse af en EU-grænsebistandsmission ved grænseovergangen i Rafah (EU BAM Rafah) (1), særlig artikel 10, stk. 1, og
ud fra følgende betragtninger:
(1)
I henhold til artikel 10, stk. 1, i fælles aktion 2005/889/FUSP bemyndiges Den Udenrigs- og Sikkerhedspolitiske Komité (PSC) i overensstemmelse med artikel 38 i traktaten til at træffe de relevante afgørelser med henblik på at varetage den politiske kontrol med og den strategiske ledelse af EU BAM Rafah, herunder især afgørelsen om at udnævne en missionschef.
(2)
PSC udnævnte den 3. juli 2012 ved afgørelse 2012/382/FUSP (2), efter forslag fra Unionens højtstående repræsentant for udenrigsanliggender og sikkerhedspolitik (HR), Davide PALMIGIANI til missionschef for EU BAM Rafah ad interim for perioden fra den 1. juli 2012 til den 31. juli 2012.
(3)
HR har foreslået, at mandatet for Davide PALMIGIANI som missionschef for EU BAM Rafah ad interim forlænges for en yderligere periode på to måneder fra den 1. august 2012 til den 30. september 2012 -
VEDTAGET DENNE AFGØRELSE:
Artikel 1
Mandatet for Davide PALMIGIANI som chef for EU-grænsebistandsmissionen ved grænseovergangen i Rafah (EU BAM Rafah) ad interim forlænges til den 30. september 2012.
Artikel 2
Denne afgørelse træder i kraft på dagen for vedtagelsen.
Den anvendes fra den 1. august 2012.
Udfærdiget i Bruxelles, den 24. juli 2012.

Labels: 10
15
5